เป็น 1 ในร้านที่คนมาเที่ยวอังกฤษต้องไปลองกินให้ได้ วันนี้มาลองสาขา soho มีพนักงานรอรับออเดอร์และอาหารมาเร็วพอสมควรเลย บริกรกวนๆฮาๆดี แต่ข้อมูลเป๊ะมาก
- Hot & sour soup อันนี้ไม่ค่อยถูกปากคนไทยเท่าไร รสออกเปรี้ยวๆ ไปหน่อย
- Crab meat sweet corn soup คล้ายซุปข้าวโพดบ้านเราแต่ได้เนื้อปูกลิ่นหอมๆแถมมาด้วย ใช้ได้เลย
- King prawn fried rice ข้าวผัดมันๆหอมๆแบบจีน ได้กุ้งใหย่มา 2 ตัวหั่นแบ่งกัน 555 
- Special Young Chow fried rice หรือข้าวผัดหยางโจว เป็นข้าวผัดทรงเครื่องคลาสสิคของจีน จะได้กุ้งเล็ก หมู ผัก และไข่ ลองอ่านข้อมูลดูถ้าผัดเก่งๆไข่จะเคลือบทั่วจานเหมือนทองคำเลยเรียก ข้าวผัดทองคำ แม้จานจะดูไม่ทองคำเท่าไรแต่ก้ออร่อยใช้ได้ครับ
- Ma Po beancurd with mince meat เต้าหู้ถั่วเหลืองผัดกับเนื้อสับ เป็นอาหารขึ้นชื่อของเสฉวน  แต่ร้านนี้ก้อทำได้อร่อยถูกปากคนไทยไม่น้อยทีเดียว เครื่องเครารสแน่นกลมกล่อมดี  ยิ่งถ้าเผ็ดกว่านี้ได้อีกจะดีมากๆๆ 
- Stir fried Dau Miu ผัดผักได้มันนัวอร่อยดี คนละเรื่องกับที่จีนเลย
- Prawns dumpling with spicy sauce เกี๊ยวกุ้งตัวใหย่รสซอสเข้มข้นอร่อยแซ่บใช้ได้เลยครับ
- Aromatic crispy duck อันนี้สั่งผิดเพราะเข้าใจว่าเป็นเป็ดหนังกรอบ ซึ่งตอนแรกเค้าก้อเตือนละนะว่าให้ดูดีๆก่อนสั่งแต่เรายังยืนยันเพราะมั่นใจมาก ได้มาเป็นเป็ดอบแห้งๆ แต่ก้ออร่อยในแบบของมันอยุ่นะ ได้เยอะมากเลยกินไม่หมด
- Roasted peking duck รอบนี้เหมือนจะสั่งถูกต้องแล้ว เนื้อแน่นนุ่มฉ่ำๆ อร่อยถูกใจมาก  แต่กลายเป็นว่าจิงๆ มันมีอีกเมนูคือ special roasted duck cantonese style ตกใจมาก นึกว่าต้องยัดเป็ดอีกจาน บริกรบอกว่ามันก้อ similar กันน่ะแหละ ต่างกันแค่ซอส  แล้วเค้าก้อเอาซอสของ cantonese style มาให้ชิม ซอสเค้าเข้มข้นคนละแนว อร่อยคนละแบบ รสชาติมันนัวเข้มข้นดีทั้งคู่ แต่ผมชอบซอส peking มากกว่านะ  
- หมูแดงหมูกรอบ สั่งกินขัดดอกระหว่างรอเป็ดแต่ก้อเนื้อนุ่มไม่เหนียวเข้ากับซอสได้ดี อร่อยต้องลองเช่นกัน